Lav et referat af nedenstående tekst:

Tekst:
EM-guld. Så nemt kan Michael Galsgaards lørdag opsummeres, da han deltog ved EM i traktortræk i Brande. - Det er rigtig dejligt. Det må jeg sige. Vi ramte dagen i går og gjorde det, vi skulle. Det hele flaskede sig for os, så det er en dejlig fornemmelse i dag, forklarer guldvinderen. Guldmedaljen kom i Pro Stock-klassen, der løb af stablen på en lidt anderledes måde, end den plejer. Store regnmængder havde nemlig skubbet programmet, og derfor havde dommerne besluttet, at den slæde, som man trækker efter sig i Pro Stock-klassen, skulle være ekstra tung. Her formåede Michael Galsgaard som den eneste at trække slæden ud over 100 meter, og derfor kunne han fejres som europamester. - Vi fik læst banen rigtigt. Den havde en vanskelig start de første 20 meter. Men derefter kom der egentlig fint med bid. Så var det lige med at bevare lidt ro, når man skulle sætte i gang og få bedst muligt gang i slæden. Den vejer jo lidt. Det ramte vi egentlig rimelig perfekt, lyder det fra Michael Galsgaard dagen derpå. Guldet blev fejret godt Når man vinder noget, skal det ofte fejres. Når man så vinder EM i traktortræk i Pro Stock-klassen, skal det fejres ekstra godt. Lige netop det fik Michael Galsgaard og resten af hans team også gjort. - Vi fik lige en kop øl eller to i aftes og i nat. Der var mange, der kiggede forbi. Det var helt kanon, siger han. Dagen derpå kunne derfor godt være en smule hård at komme igennem, men også søndag bruger han til EM i Brande. Og så hjælper det gevaldigt, at der ofte kommer folk og ønsker ham tillykke med europamesterskabet. - Der er mange henne for at sige tillykke. Alle dem, man ikke lige mødte i går. Der er meget opmærksomhed for det, siger Michael Galsgaard og summerer derefter op, hvad det har været for en slags år for ham og hans team: - Vi har vundet Danmarksmesterskabet i år og Euro Cuppen, og nu har vi vundet EM på hjemmebane her i Brande. Det har været helt kanon med et fedt stævne og rigtig mange tilskuere trods vand og regn.

Referat:
Mens flere danske deltagere skuffede, kom Michael Galsgaard fra baghjul og vandt EM-guld i Pro Stock-klassen.